Անդրեաս Ակոլութոս

Անդրեաս Վրատիսլավ Ակոլութոս (, ), գերմանացի հայագետ, արևելագետ, Լայպցիգի համալսարանի պրոֆեսոր։

Կենսագրություն 
Գերմանացի առաջին գիտնականն է, որ զբաղվել է հայերենով։ Հայ քահանա Հակոբ Գրիգորենցի միջոցով ձեռք բերելով Ամստերդամում 1666 թվականին լույս տեսած հայերեն Աստվածաշունչը՝ 1680 թվականին հրատարակել է «Մարգարէութիւն Աբդիու» հատվածը։

Աշխատություններ 
Առաջին սյունակում տվել է հատվածի ընթերցվածը լատինական տառերով, երկրորդում՝ բնագիրը, երրորդում՝ լատ. թարգմանությունը։

Կատարել է նաև քերականական-լեզվական, վերլուծություններ, բացատրել բնագրի բոլոր բառերը, ներկայացրել հայերեն այբուբենը, արտասանությունը, թվական արժեքը և այլն։ Անդրեասը հարակցություն և նմանություն է տեսել հայերենի ու եգիպտերենի միջև, սխալմամբ կարծել, թե հայերենն առաջացել է եգիպտերենից։

Երկեր 
 Աբդիաս հայերեն, id est։ Obaidas Armenus, quo cum analysi vocum Armenicarum Grammaticâ, et Collatione Versionis Armenicae cum fontibus, aliisque, maximam partem Orientalibus. Versionibus, exhibetur, primum in Germania specimen Characterum Armenicorum, in Celeberrimâ Academiâ Lipsiensi procuratorum â M. Andrea Acolutho, Vratislav. Siles, Anno Epochae Armenorum MCXXIX [1129]. Messianae MDCXXC [1680], Lipsiae, Typis Justini Brandl.

Գրականություն 
 Զարբհանալյան Գ., Ուսումնասիրութիւնք հայ լեզուի և մատենագրութեան յԱրեմուտս (ԺԴ–ԺԹ դար), Վնտ., 1895, էջ 43–45
 Կոստանյանց Կ., Հայագիտությունը Արևմտյան Եվրոպայում, Թ., 1910, էջ ՏԱ–ՏԲ
 Աղայան Է. Բ., Հայ լեզվաբանության պատմություն, հ 1, Ե., 1958, էջ 110–111

Ծանոթագրություններ 

Գերմանացի հայագետներ
Գերմանացի արևելագետներ
Գերմանացի գիտնականներ
Գերմանացի բանասերներ
Պրուսիայի գիտությունների ակադեմիայի անդամներ